Elmar Grobbelaar, Credit U Holdings Ltd: Profile & Biography - Bloomberg
Chief Financial Officer Credit U Holdings Ltd, 4/2008-PRESENT
Chief Financial Officer Kagisano Group Holdings Ltd, 6/2007-4/2008
Brikor Ltd Board Member, 4/2009-3/2011 Bybelskool » ’n Oorsig oor die evangelie van Johannes
20 Apr2011 ’n Oorsig oor die evangelie van Johannes
Written by Chris van Wyk. Posted in Johannes Print This Post
Die evangelie van Johannes is met die eerste oogopslag eenvoudig geskryf, maar verras jou met ’n ryk en geskakeerde teologiese betekenis soos jy dieper daarin delf. Dit is tegelyk ’n evangelie wat ’n mens se intellek uitdaag en stimuleer, maar ook jou hart roer en meevoer. Niemand kan onaangeraak bly met die lees van die goeie nuus van die vleeswording van die Woord van God nie. Dit sit jou verbeelding op loop en slaan tegelykertyd jou asem weg.
Die kerkvaders het graag die arend as simbool vir die evangelie van Johannes gebruik, nie net omdat die arend die hoogste van alle voëls kon vlieg nie, maar ook omdat mense gereken het dat die arend die langste in die son kan kyk. Die evangelie van Johannes was dus vir die vroeë kerk nie net die hoogtepunt van die beskrywing van die goeie nuus oor Jesus nie, maar ook een van die diepste openbarings van die wese en bedoelinge van God self (Andrie du Toit).